
DR 30.11.2005 9 

 

Jadi saya minta pihak Kementerian  Dalam Negeri memberikan perhatian 
kerana kumpulan ini bukan sahaja bertuhankan syaitan, tetapi mereka juga menjadikan 
dadah sebagai perkara utama, agenda utama di dalam persembahan-persembahan 
yang mereka adakan di negara-negara di kota-kota besar di dunia.   

Tuan Yang di-Pertua, saya percaya pihak kementerian perlu memberikan satu 
garis panduan yang tegas supaya kumpulan ini tidak dibenarkan langsung mengadakan 
persembahan di negara kita.  Terima kasih Tuan Yang di-Pertua, untuk saya bawa ke 
hadapan Dewan yang mulia ini. Terima kasih. 

 Dato’ Haji Noh bin Haji Omar:  Terima kasih.  Pandangan Yang Berhormat 
kita akan ambil perhatian.  Tetapi  Yang Berhormat sila maklum bahawa  hendak  
memberikan kebenaran konsert ini bukan di bawah bidang kuasa Keselamatan Dalam 
Negeri.  Dan juga  hendak benarkan dia masuk ke dalam negara kita juga bukan di 
bawah bidang kuasa Keselamatan Dalam Negeri.  Walau bagaimanapun, pandangan 
dan saranan Yang Berhormat saya akan ambil perhatian dan saya akan bawa kepada 
pihak yang berkenaan.  Terima kasih. 

 

6. Tuan Huan Cheng Guan [Batu Kawan] minta Menteri Pelajaran menyatakan 
apakah kementerian bercadang untuk memberi apa jua insentif ataupun bantuan 
kepada PIBG di semua sekolah untuk melaksanakan aktiviti-aktiviti tertentu. 

  Setiausaha Parlimen Kementerian Pelajaran [Puan Komala Devi]: Tuan 
Yang di-Pertua, untuk makluman Ahli-ahli Yang Berhormat, penubuhan PIBG di 
sekolah-sekolah adalah di bawah Peraturan-peraturan Pendidikan (Persatuan Ibu Bapa 
dan Guru 1998).  Di bawah Peraturan 5(1) telah dinyatakan dengan jelas akan tujuan 
penubuhan PIBG di sekolah-sekolah, iaitu: 

(i) mengadakan sesuatu forum, serta perkhidmatan bagi 
kebajikan dan kemajuan murid-murid dalam sekolah 
dalam meningkatkan imej sekolah;   

(ii) membantu dan menambah usaha sekolah dalam 
memenuhi kehendak dan keperluan kebendaan murid-
murid dalam kegiatan mereka; 

(iii) membolehkan ibu bapa dan guru-guru dalam sekolah 
bertukar-tukar fikiran dan maklumat mengenai pendidikan; 

(iv) memberi peluang kepada ibu bapa dan guru dalam 
sekolah berunding antara satu sama lain berkenaan 
dengan cara memperbaiki taraf pendidikan anak-anak 
mereka pada amnya; dan 

(v) akhirnya membolehkan ibu bapa dan guru dalam sekolah 
untuk berusaha menambah kewangan sekolah dan 
meningkatkan kemudahan fizikal bagi tujuan kemudahan 
pembelajaran dan pengajaran.   

Penubuhan PIBG adalah untuk membantu pihak sekolah bukan sahaja dari 
segi kepakaran dan idea, malahan untuk membantu pihak sekolah menambah 
kewangan sekolah dan meningkatkan kemudahan fizikal bagi tujuan meningkatkan 
pengajaran dan pembelajaran.   

Sehubungan dengan itu adalah dirasakan kurang sesuai jika persatuan 
diberikan bantuan, sedangkan tujuan penubuhannya adalah untuk membantu pihak 
sekolah dalam pelbagai bidang seperti yang telah digariskan dalam Peraturan-
peraturan Pendidikan PIBG 1998.  Terima kasih. 

 Tuan Yang di-Pertua:  Batu Kawan. 

 Tuan Huan Cheng Guan:  Terima kasih Tuan Yang di-pertua.  Terima kasih 
Yang Berhormat Setiausaha Parlimen.  Memang kita tidak nafikan bahawa peranan 
PIBG memang amat penting untuk sekolah.  Tadi Yang Berhormat Setiausaha Parlimen 
pun nyatakan bahawa penubuhan PIBG adalah di bawah Peraturan Pendidikan 1998.  
Maka saya rasa secara langsung, mahu atau tidak, Kementerian Pelajaran memang 
mempunyai tanggung jawab terhadap kegiatan dan aktiviti PIBG.   



Jadi saya minta pihak Kementerian Dalam Negeri memberikan perhatian kerana kumpulan ini bukan sahaja bertuhankan syaitan, tetapi mereka juga menjadikan dadah sebagai perkara utama, agenda utama di dalam persembahan-persembahan yang mereka adakan di negara-negara di kota-kota besar di dunia. Tuan Yang di-Pertua, saya percaya pihak kementerian perlu memberikan satu garis panduan yang tegas supaya kumpulan ini tidak dibenarkan langsung mengadakan persembahan di negara kita. Terima kasih Tuan Yang di-Pertua, untuk saya bawa ke hadapan Dewan yang mulia ini. Terima kasih. Dato' Haji Noh bin Haji Omar: Terima kasih. Pandangan Yang Berhormat kita akan ambil perhatian. Tetapi Yang Berhormat sila maklum bahawa hendak memberikan kebenaran konsert ini bukan di bawah bidang kuasa Keselamatan Dalam Negeri. Dan juga hendak benarkan dia masuk ke dalam negara kita juga bukan di bawah bidang kuasa Keselamatan Dalam Negeri. Walau bagaimanapun, pandangan dan saranan Yang Berhormat saya akan ambil perhatian dan saya akan bawa kepada pihak yang berkenaan. Terima kasih. 6. Tuan Huan Cheng Guan [Batu Kawan] minta Menteri Pelajaran menyatakan apakah kementerian bercadang untuk memberi apa jua insentif ataupun bantuan kepada PIBG di semua sekolah untuk melaksanakan aktiviti-aktiviti tertentu. Setiausaha Parlimen Kementerian Pelajaran [Puan Komala Devi]: Tuan Yang di-Pertua, untuk makluman Ahli-ahli Yang Berhormat, penubuhan PIBG di sekolah-sekolah adalah di bawah Peraturan-peraturan Pendidikan (Persatuan Ibu Bapa dan Guru 1998). Di bawah Peraturan 5(1) telah dinyatakan dengan jelas akan tujuan penubuhan PIBG di sekolah-sekolah, iaitu: (i) mengadakan sesuatu forum, serta perkhidmatan bagi kebajikan dan kemajuan murid-murid dalam sekolah dalam meningkatkan imej sekolah; (ii) membantu dan menambah usaha sekolah dalam memenuhi kehendak dan keperluan kebendaan murid- murid dalam kegiatan mereka; (iii) membolehkan ibu bapa dan guru-guru dalam sekolah bertukar-tukar fikiran dan maklumat mengenai pendidikan; (iv) memberi peluang kepada ibu bapa dan guru dalam sekolah berunding antara satu sama lain berkenaan dengan cara memperbaikitaraf pendidikan anak-anak mereka pada amnya; dan (v) akhirnya membolehkan ibu bapa dan guru dalam sekolah untuk berusaha menambah kewangan sekolah dan meningkatkan kemudahan fizikal bagi tujuan kemudahan pembelajaran dan pengajaran. Penubuhan PIBG adalah untuk membantu pihak sekolah bukan sahaja dari segi kepakaran dan idea, malahan untuk membantu pihak sekolah menambah kewangan sekolah dan meningkatkan kemudahan fizikal bagi tujuan meningkatkan pengajaran dan pembelajaran. Sehubungan dengan itu adalah dirasakan kurang sesuai jika persatuan diberikan bantuan, sedangkan tujuan penubuhannya adalah untuk membantu pihak sekolah dalam pelbagai bidang seperti yang telah digariskan dalam Peraturan- peraturan Pendidikan PIBG 1998. Terima kasih. Tuan Yang di-Pertua: Batu Kawan. Tuan Huan Cheng Guan: Terima kasih Tuan Yang di-pertua. Terima kasih Yang Berhormat Setiausaha Parlimen. Memang kita tidak nafikan bahawa peranan PIBG memang amat penting untuk sekolah. Tadi Yang Berhormat Setiausaha Parlimen pun nyatakan bahawa penubuhan PIBG adalah di bawah Peraturan Pendidikan 1998. Maka saya rasa secara langsung, mahu atau tidak, Kementerian Pelajaran memang mempunyai tanggung jawab terhadap kegiatan dan aktiviti PIBG.